ກອງປະຊຸມພາຍໃຕ້ຫົວຂໍ້ “ວິສາຫະກິດຫວຽດນາມ-ກຳລັງໜູນ ການພັດທະນາເສດຖະກິດຂອງປະເທດຊາດ”. ເຂົ້າຮ່ວມ ແລະ ປະກອບສ່ວນແລກປ່ຽນສົນທະນາກັບວິສາຫະກິດໃນຄັ້ງນີ້ລວມມີ ບັນດາທ່ານຮອງນາຍົກລັດຖະມົນຕີ: ເຈືອງຮ່ວາບິ່ງ, ເວືອງດິ່ງເຫວ້, ຫວູດຶກດາມ, ຈິ້ງດິ່ງຢຸງ ແລະ ບັນດາສະມາຊິກ ລັດຖະບານທ່ານອື່ນໆ. ນອກນັ້ນຍັງມີທ່ານເລຂາຄະນະພັກ ນະຄອນໂຮ່ຈີມິນ ດິງລາທັງ; ປະທານສານປະຊາຊົນສູງສຸດ ຫງວຽນຮ່ວາບິ່ງ, ຫົວໜ້າອົງການໄອຍະການປະຊາຊົນສູງສຸດ ເລມິງຈີ໋; ການນຳບັນດາທ້ອງຖິ່ນ; ຜູ້ຕາງໜ້າວິສາຫະກິດຕ່າງໆ ຫຼາຍພັນຄົນ, ໃນນັ້ນມີທັງບັນດາສະຫະສະມາຄົມ, ນັກລົງທຶນ ຕ່າງປະເທດກຳລັງເຄື່ອນໄຫວຢູ່ຫວຽດນາມອີກດ້ວຍ.
ທ່ານນາຍົກລັດຖະມົນຕີ ຫງວຽນຊວນຟຸກເປັນປະທານ ກອງປະຊຸມ. ພາບ: ຖົ໋ງເຍິດ/VNA
ທ່ານນາຍົກລັດຖະມົນຕີ ຫງວຽນຊວນຟຸກກ່າວປາໃສຊີ້ນຳ ທີ່ກອງປະຊຸມ. ພາບ: ຖົ໋ງເຍິດ/VNA
ກອງປະຊຸມໄດ້ຈັດຕັ້ງຂຶ້ນພາຍໃຕ້ຮູບການແລກປ່ຽນໂດຍກົງ ຜ່ານທາງອິນເຕີແນັສ ເຖິງ 63 ແຂວງ, ນະຄອນ
ໂດຍມີການເຂົ້າຮ່ວມຂອງວິສາຫະກິດນັບຫຼາຍພັນໜ່ວຍ. ພາບ: ຖົ໋ງເຍິດ/VNA
ທ່ານນາຍົກລັດຖະມົນຕີ ຫງວຽນຊວນຟຸກ ກັບບັນດາທ່ານຜູ້ແທນ ເຂົ້າຮ່ວມກອງປະຊຸມ. ພາບ: ຖົ໋ງເຍິດ/VNA
ກ່າວປາໄສທີ່ກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກໄດ້ຍົກໃຫ້ເຫັນຢ່າງຈະແຈ້ງວ່າ: ວິສາຫະກິດ ເປັນກຳລັງໜູນເພື່ອພັດທະນາເສດຖະກິດຂອງປະເທດ, ລັດຖະບານຈະສ້າງເງື່ອນໄຂ ແລະ ອຳນວຍຄວາມສະດວກ ທີ່ດີທີສຸດເພື່ອເລີ່ມຕົ້ນດຳເນີນທຸລະກິດ, ຊຸກຍູ້ບັນດາວິສາຫະກິດ ຂະຫຍາຍຕົວທັງດ້ານປະລິມານ ແລະ ຄຸນນະພາບ. ລັດຈະ ປົກປ້ອງສິດຜົນປະໂຫຍດອັນຊອບທຳ, ຮັບປະກັນສິດດຳເນີນ ທຸລະກິດຂອງວິສາຫະກິດຕາມຂໍ້ກຳນົດ ຂອງກົດໝາຍ, ວິສາຫະກິດມີສິດເຄື່ອນໄຫວດຳເນີນທຸລະກິດໃນທຸກຮູບແບບ, ທຸກຂົງເຂດທີ່ກົດໝາຍບໍ່ຫວງຫ້າມ.
“ທັງໝົດທຸກວິສາຫະກິດໂດຍບໍ່ຈຳແນກຂະໜາດ, ຮູບແບບ (ຍົກເວັ້ນວິສາຫະກິດຈຳນວນໜຶ່ງເຄື່ອນໄຫວໃນຂົງເຂດປ້ອງກັນ ຊາດ, ປ້ອງກັນຄວາມສະຫງົບ) ແລະ ທຸກພາກສ່ວນເສດຖະກິດ ລ້ວນແຕ່ມີຄວາມສະເໝີພາບໃນການເຂົ້າຫາແຫຼ່ງທຶນ, ຊັບພະຍາກອນ, ທີ່ດິນ, ຕະຫຼາດ ແລະ ໂອກາດດຳເນີນທຸລະກິດ. ລັດຈະຮັບປະກັນຄວາມໝັ້ນທ່ຽງໃນໄລຍະຍາວຂອງນະໂຍບາຍ ເພື່ອໃຫ້ວິສາຫະກິດອຸ່ນອຽນໃຈໃນການລົງທຶນ”.
ບົນຈິດໃຈດັ່ງກ່າວ, ທ່ານນາຍົກລັດຖະມົນຕີໄດ້ຮຽກຮ້ອງມາຍັງການນຳຄະນະກຳມະການ ປະຊາຊົນແຂວງ, ນະຄອນຄື: ແຕ່ລະງວດໃຫ້ຈັດຕັ້ງການພົບປະສົນທະນາກັບບັນດານັກລົງທຶນ, ຜູ້ຕາງໜ້າວິສາຫະກິດເທື່ອໜ່ຶງ ເພື່ອຮັບຮູ້ໄດ້ບັນຫາ ແລະ ແກ້ໄຂຄວາມຫຍຸ້ງຍາກໃຫ້ແກ່ນັກລົງທຶນ ແລະ ວິສາຫະກິດ ຢູ່ໃນ ພື້ນທີ່ຂອງຕົນ. ເຜີຍແຜ່ເຊື່ອມຊຶມໃຫ້ແກ່ພະນັກງານ-ລັດຖະກອນ ແຕ່ລະຄົນ ກ່ຽວກັບການປະຕິຮູບອົງການບໍລິຫານ, ຕ້ານ ອາດຍາສິດ, ສໍ້ລາດບັງຫຼວງ, ສ້າງຄວາມຫຍຸ້ງເຫຍີງ ເພື່ອຫາ ເງິນສິນບົນ, ຫັນໄປສູ່ຈິດໃຈອຳນາດການປົກຄອງເປັນຜູ້ຮັບໃຊ້ ແລະ ຊ່ວຍໜູນວິສາຫະກິດຢ່າງແຂງແຮງ.
ທ່ານນາຍົກລັດຖະມົນຕີຍັງໄດ້ຊີ້ນຳໃຫ້ລົບລ້າງບັນດາເງື່ອນໄຂດໍາເນີນທຸລະກິດ ທີ່ເຫັນວ່າບໍ່ສອດຄ່ອງອີກແລ້ວ, ໃນນັ້ນມີບັນດາ ໃບອະນຸຍາດນໍາ; ຫ້າມບໍ່ໃຫ້ວາງເງື່ອນໄຂດໍາເນີນທຸລະກິດໃໝ່ໃດກໍ່ຕາມທີ່ຂັດກັບຂໍ້ກຳນົດຂອງກົດໝາຍ, ວາງອອກໂດຍບໍ່ຖືກຕ້ອງຕາມຂອບເຂດສິດ. ທ່ານນາຍົກລັດຖະມົນຕີກໍເຫັນດີເຫັນພ້ອມ ກັບຂໍ້ສະເໜີ ກ່ຽວກັບ ການສ້າງສະພາບແວດລ້ອມທີ່ສະດວກ ໃຫ້ແກ່ບັນດາວິສາຫະກິດ ທີ່ມີຫົວຄິດປະດິດສ້າງ ແລະ ເລີ່ມຕົ້ນ ທຸລະກິດ ແລະ ທ່ານຍັງໃຫ້ຮູ້ອີກວ່າຈະຊີ້ນຳອອກມະຕິຕົກລົງ ສະເພາະ ຂອງລັດຖະບານວ່າດ້ວຍການພັດທະນາວິສາຫະກິດ.
ປະຕິບັດໂດຍ: VNA/VNP